Invitată la podcastul "Ameritat cu Nasrin", Oana Ioniță a spus adevărul despre divorțul de Florin Budnaru, bărbatul cu care are un băiețel.
Fosta bebelușă de la "Cronica Cârcotașilor", care mai are o fetiță din altă relație, a dezvăluit cu lacrimi în ochi că motivul principal pentru care a decis să-și părăsească soțul a fost apropierea excesivă a acestuia de fiul lor, Maxim.
"A fost tată pentru Isabel până a apărut Maxim. Pentru Isabel era, dar nu era același sentiment. Făcea lucruri pentru ea, eram în aceeași casă. Am simțit că până a venit Maxim eram toți trei și era implicat. Dar cred că sângele apă nu se face. Am avut discuții pe tema, dar, așa cum mi-a zis, Isabel era mai apropiată de mine și de buni.
Când doi oameni maturi vor să aibă o relație, trebuie să discute și să încerce ca relația să rămână. Părinții trebuie să aibă timpul lor și să ia hotărâri pentru toți patru. Noi nu am avut timpul nostru. Fiecare avea un alt program.
Ne-am distanțat ca și energie și, la un moment dat, am simțit că nu e ce trebuie și să facem ceva. Lui i se părea normal, dar eu aveam nevoie să stea și cu mine. Nu mai aveam timp cu el. Nu mai aveam susținerea.
Mi se părea că toată energia se duce spre Maxim. Nu că sunt geloasă, dar nu mai exista altceva. Și am avut discuții și am zis că ori suntem împreună, ori nu", a declarat Oana Ioniță.